paragraph_text: Nakon završetka snimanja filma Romeo mora umrijeti, Aaliyah snima film Kraljica prokletih. Godine 2001. izdaje svoj treći i posljednji album Aaliyah. U kolovozu 2001. godine, Aaliyah i osam članova njezinog tima stradavaju u zrakoplovnoj nesreći na Bahamama, nakon snimanja videa za singl "Rock the Boat". Pilot zrakoplova Luis Morales III proglašen je odgovornim za nesreću, a u krvi su mu nađeni kokain i alkohol. Obitelj pjevačice podigla je tužbu protiv zrakoplovne tvtke Blackhawk International Airways, ali do presude nije došlo jer je postignuta nagodba izvan suda. Od tada njezina glazba postigla je ogroman uspjeh i nekoliko posmrtnih izdanja. S prodajom albuma u 24 do 32 milijuna kopija diljem svijeta, Aaliyah je doprinijela razvoju R&B i hip hop scene i zaslužila je nadimak Princeza R&B-a.